เตือนข้าราชการ สพฐ.ห้ามติวสอบครูผู้ช่วย
ดร.อำนาจ วิชยานุวัติ เลขาธิการคณะกรรมการการศึกษาขั้นพื้นฐาน (กพฐ.) เปิดเผยว่า ตามหลักเกณฑ์และวิธีการสอบแข่งขันเพื่อบรรจุและแต่งตั้งเป็นข้าราชการครูและบุคลากรทางการศึกษา ตำแหน่งครูผู้ช่วย ปีการศึกษา 2563 ซึ่งสำนักงานคณะกรรมการการศึกษาขั้นพื้นฐาน (สพฐ.) เป็นหน่วยงานกลางออกข้อสอบนั้น ตนไม่รู้สึกกังวลว่าจะมีข้อสอบรั่วเหมือนในอดีตที่ผ่านมา หากผู้บริหารไม่ทำให้มีข้อผิดพลาดก็จะไม่มีเรื่องทุจริตเกิดขึ้น ตนมั่นใจการที่ สพฐ.เป็นผู้ออกข้อสอบจะมีความโปร่งใสอย่างแน่นอน เนื่องจากมีการตั้งคณะทำงานพิจารณารอบด้านต่อข้อถามถึงมาตรการป้องกันการอวดอ้างเปิดติวแนวข้อสอบครูผู้ช่วย เลขาธิการ กพฐ.กล่าวว่า ได้กำชับไปยังสำนักพัฒนาระบบบริหารงานบุคคลและนิติกรของ สพฐ.แล้วว่า ให้สร้างมาตรการกำชับข้าราชการสังกัด สพฐ.ทุกคนห้ามมีการเปิดติวข้อสอบครูผู้ช่วยอย่างเด็ดขาด หากพบข้าราชการ สพฐ.หรือผู้บริหารไปจัดติวเองจะต้องมีโทษความผิดวินัยร้ายแรงอย่างแน่นอน เพราะถือเป็นความเสียหายทางราชการ อีกทั้งสังคมกำลังจับตาว่าการสอบครูผู้ช่วยปีนี้จะมีข้อสอบรั่วซ้ำรอยเหมือนในอดีตหรือไม่ ดังนั้น ตนในฐานะเลขาธิการ กพฐ.มีความมั่นใจว่าจะไม่มีเรื่องนี้เกิดขึ้น.
ได้กำชับไปยังสำนักพัฒนาระบบบริหารงานบุคคลและนิติกรของ สพฐ.แล้วว่า ให้สร้างมาตรการกำชับข้าราชการสังกัด สพฐ.ทุกคนห้ามมีการเปิดติวข้อสอบครูผู้ช่วยอย่างเด็ดขาด
ห้ามข้าราชการ สพฐ.ติวสอบครูผู้ช่วย,สอบครูผู้ช่วย,ครูผู้ช่วย,สอบครูผู้ช่วย 2563,ติวสอบครูผู้ช่วย,ข้าราชการ สพฐ.,ข่าววันนี้,การศึกษา